ก่อนหน้านี้ผมมีอาการเจ็บหูหรือหูอักเสบครับแล้วมีน้ำไหลออกมามีกลิ่นเหม็นครับแต่ไม่ไปหาเป็นเดือนมันก็หายไม่มีอาการน้ำไหลแต่เจ็บเป็นช่วงๆพอไปหาเค้าบอกขี้หูอุดตันพอดูดออกหลายวันมีอาการแสบเจ็บครับไปหาอีกรอบบอกไม่มีอะไรนี้ยังไม่ชัวเลยครับเพราะยังแสบหูอยู่ครับขี้หูก็มีกลิ่นเหม็นด้วยแต่ได้ยินปกติน่ะครับตั้งแต่เป็นมา
สวัสดีค่ะ การวินิจฉัยที่เป็นไปได้-หูชั้นกลางอักเสบ อาการมักมาด้วยปวดหู มีน้ำหนองไหลจากหู มีไข้-เยื่อแก้วหูทะลุ มักเกิดตามหลังอุบัติเหตุหรือการกระแทก การแคะหูแรงๆ-หูชั้นนอกอักเสบ แต่มักเห็นแผลชัดเจนบริเวณด้านนอก หรือในรูหูตื้นๆโรคมะเร็งหูนั้นเป็นโรคที่พบได้น้อยมากๆ เกิดจากการอักเสบเรื้อรังของหูชั้นนอก และ/หรือของหูชั้นกลาง อาการอาจจะคล้ายกับหูชั้นกลางอักเสบ อาจมีต่อมน้ำเหลืองโตคลำได้ กดเจ็บ แต่อย่างที่กล่าวว่าเป็นโรคที่พบได้น้อย ตอนนี้คิดถึงการอักเสบและติดเชื้อมากกว่าค่ะการรักษาคือการรับประทานยาฆ่าเชื้อเพื่อกำจัดเชื้อแบคทีเรียที่เป็นสาเหตุ ซึ่งควรรับประทานเป็นระยะเวลาอย่างน้อย 10 – 14 วัน ร่วมกับรับประทานยาแก้แพ้ และ ยาลดบวมร่วมด้วย หากยังอักเสบเรื้อรัง อาจต้องพบแพทย์หู คอ จมูกเพื่อพิจารณาการเจาะเยื่อแก้วหูเพื่อระบายหนอง หรือการซ่อมแซมเยื่อบุแก้วหูถ้าพบว่ามีการฉีกขาดหากยังมีอาการปวดหู มีน้ำหนองไหลออกมาเรื้อรัง คลำได้ก้อน มีแผลที่หู ควรปรึกษาแพทย์หู คอ จมูกค่ะ